****

**OBEC DOLNÉ MLADONICE**

Na základe ustanovenia § 6 ods. 1 zákona SNR č. 369/1990 Zb. o obecnom zriadení v znení neskorších predpisov a súlade s § 26 ods. 3 písm. a) bod 6 zákona NR SR č. 7/2010 Z.z. o ochrane pred povodňami v y d á v a

**VŠEOBECNE ZÁVAZNÉ NARIADENIE**

**č. 1/2012**

**o povinnosti vypracovať a aktualizovať**

**povodňový plán záchranných prác**

Schválené uznesením č. 65/2012 na zasadnutí OZ obce Dolné Mladonice dňa 27.1.2012.

Platné od 1. Januára 2012 a následné roky.

2.

**Článok 1**

Úvodné ustanovenie

Účelom tohto všeobecne záväzného nariadenia (ďalej len „VZN“) je uloženie povinnosti vypracovať a aktualizovať povodňový plán záchranných prác právnickej osobe a fyzickej osobe-podnikateľovi, ktorej objekt môže byť postihnutý povodňou.

**Článok 2**

Základné pojmy

1. Povodňový plán záchranných prác je organizačný dokument vypracovaný v zmysle zákona NR SR č. 7/2010 Z.z. o ochrane pred povodňami (ďalej len „zákon“) a vyhlášky Ministerstva životného prostredia SR č. 261/2010 Z.z. ,ktorou sa ustanovujú podrobnosti o obsahu povodňových plánov a postup ich schvaľovania.
2. Povodňový plán záchranných prác právnických osôb a fyzických osôb-podnikateľov je súbor opatrení vykonávaných na záchranu životov, zdravia a majetku, kultúrneho dedičstva a životného prostredia v čase nebezpečenstva povodne, počas povodne a po povodni na povodňou ohrozených územiach a na povodňou zaplavených územiach.
3. Inundačné územie je územie priľahlé k vodnému toku, zaplavované vyliatím vody z koryta (§ 46 zákona NR SR č. 364/2004 Z.z. o vodách v platnom znení a §20 zákona).
4. Pobrežný pozemok je pozemok do 10 m od brehovej čiary vodohospodársky významného vodného toku a pri drobných vodných tokoch do 5 m od brehovej čiary (§49 zákona NR SR č. 364/2004 Z.z. o vodách v platnom znení).

**Článok 3**

Uloženie povinnosti

1. V katastrálnom území Obce Dolné Mladonice môžu byť postihnuté povodňou objekty nachádzajúce sa na pobrežných pozemkoch a v inundačnom území vodného toku Jalšovík.
2. Povodňové plány záchranných prác sú povinné vypracovať a aktualizovať všetky právnické osoby a fyzické osoby-podnikatelia, ktorých objekty môžu byť postihnuté povodňou ( § 26 ods. 3písm. 6 zákona).
3. Právnické osoby a fyzické osoby-podnikatelia, ktorí už podnikajú na území obce do 30 dní od nadobudnutia účinnosti tohto VZN,
4. Právnické osoby a fyzické osoby-podnikatelia, ktorí budú podnikať na území obce do 30 dní od začiatku podnikateľskej činnosti v obci.
5. Jeden výtlačok povodňového plánu predloží právnická osoba a fyzická osoba-podnikateľ Obci Dolné Mladonice, ktorá ho zapracuje do Povodňového plánu záchranných prác Obce Dolné Mladonice.

3.

1. Povodňové plány právnická osoba a fyzická osoba-podnikateľ každý rok preskúmavajú a podľa potreby aktualizujú tak, aby zmeny a doplnky mohli byť schválené do konca kalendárneho roka.

**Článok 4**

Obsah povodňového plánu

1. Obsah povodňového plánu právnických a fyzických osôb-podnikateľov na území obce stanovuje vyhláška Ministerstva životného prostredia SR č. 261/2010 Z.z. v prílohe č. 4.
2. Povodňový plán právnickej a fyzickej osoby-podnikateľa obsahuje najmä:
3. zámer zabezpečenia, riadenia a vykonania povodňových záchranných prác,
4. zoznam orgánov, komisií a štábov, ktoré riadia a zabezpečujú ochranu pred povodňami, vrátane adries, čísiel telefónu, e-mailových adries a čísiel faxu (Obec Dolné Mladonice –Obecný úrad, Obecná povodňová komisia, Obvodný úrad životného prostredia vo Zvolene, Obvodný úrad vo Zvolene, Okresné riaditeľstvo Hasičského a záchranného zboru vo Zvolene, Koordinačné stredisko integrovaného záchranného systému, poskytovatelia záchrannej zdravotnej služby),
5. Sily a prostriedky na výkon povodňových záchranných prác (zoznam vecných prostriedkov a osôb vyčlenených na výkon povodňových záchranných prác),
6. Mená osôb zodpovedných za vykonávanie opatrení na ochranu pred povodňami, ich adresy, čísla telefónu a spôsoby vyrozumenia,
7. Mená zástupcov v prípade neprítomnosti osôb uvedených v bode d),

**Článok 5**

Kontrola, priestupky a sankcie

1. Priestupku na úseku ochrany pred povodňami sa dopustí ten, kto nevypracoval povodňový plán pre stavbu, objekt alebo zariadenie, ktoré je v jeho vlastníctve, správe a užívaní (§ 47 ods. 1 písm. l zákona).
2. Priestupku podľa odseku 1 prejednáva obec podľa zákona SNR č. 372/1990 Zb. o priestupkoch v znení neskorších predpisov a uloží pokutu do 1 700 €.
3. Výnos pokút uložených obcou je príjmom rozpočtu obce.
4. Nad dodržiavaním tohto VZN je poverený hlavný kontrolór obce.

**Článok 6**

Záverečné ustanovenia

1. Zmeny a doplnky tohto VZN schvaľuje Obecné zastupiteľstvo obce Dolné Mladonice.

4.

1. Toto VZN bolo schválené Obecným zastupiteľstvom obce Dolné Mladonice dňa 27.1.2012 uznesením č. 65/2012.
2. VZN nadobúda účinnosť pätnástim dňom od jeho vyhlásenia.

Eduard Roganský

starosta obce

Schválené: 27.1.2012

Vyhlásené: 28.1.2012

Účinnosť: 13.2.2012